stanford-oval/wikipedia huggingface dataset:
เขาล้อมหมวก
รอยพระพุทธบาท

ประวัติความเป็นมาของรอยพระพุทธบาทไม่แน่ชัด แต่กล่าวว่า เมื่อราวร้อยปีมานี้ยังมีผู้ไปนมัสการรอยพระพุทธบาทเป็นประจำในช่วงเทศกาลสงกรานต์ จนหลังจาก พ.ศ. 2465 เมื่อมีการตั้งกองบิน บริเวณนี้เป็นเขตหวงห้าม จึงไม่มีผู้ขึ้นไปนมัสการรอยพระพุทธบาทอีก ดังนั้นรอยพระพุทธบาทบนยอดเขาล้อมหมวกนี้ น่าจะมีมากว่าร้อยปีแล้ว และบนยอดเขานี้มีโบราณสถาน ที่สันนิษฐานว่าเป็นเจดีย์ทรงกลมตั้งอยู่ด้วยเมื่อ พ.ศ. 2532 ผู้บัญชาการกองบิน 53 แจ้งการพบรอยพระพุทธบาทจำลองบนเขาล้อมหมวก มายังกรมศิลปากร และทางหน่วยศิลปากรที่ 2 ในขณะนั้นได้ส่งเจ้าหน้าที่ไปตรวจสอบ
รอยพระพุทธบาทจำลอง สลักจากหินแกรนิต จำนวน 4 ชิ้น ประกอบเป็นรอยพระพุทธบาทขนาดยาวประมาณ 1.40 เมตร กว้าง 50 เซนติเมตร หนา 13 เซนติเมตร ร่องนิ้วพระบาทและฝ่าพระบาทสลักลงในหินลึกประมาณ 0.5 เซนติเมตร ชำรุดที่ส้นพระบาทเล็กน้อย เศษอิฐพบเป็นจำนวนมาก เป็นอิฐขนาด 16 x 28 x 4.5–6 เซนติเมตร เป็นอิฐที่นิยมใช้ในการก่อสร้างโบราณสถานสมัยปลายอยุธยาถึงรัตนโกสินทร์ตอนต้น แนวอิฐที่พบอยู่ใต้ผิวดินประมาณ 5–10 เซนติเมตร หนา 2 ชั้นอิฐก่อเป็นรูปสี่เหลี่ยมจัตุรัส กว้างประมาณ 2.5 เมตร
ซีเมนต์

ซีเมนต์
ซีเมนต์ หรือ ปูนซีเมนต์ (cement) เป็นวัสดุผสานสำหรับผลิตคอนกรีต มีส่วนผสมหลักคือ หินปูนและดินเหนียว และมีผสมอื่นเช่น ซิลิก้า อลูมิน่า สินแร่เหล็ก ยิปซั่ม และสารเพิ่มพิเศษอื่น ๆ
ปูนซีเมนต์ มีการค้นพบว่ามีการใช้งานในสมัยมาซิโดเนียและโรมัน และได้หายไปจนกระทั่งในยุคปฏิวัติอุตสาหกรรมได้มีการคิดค้นขึ้นมาจากหลายคน จนกระทั่งผลงานของแอสป์ดินได้มีการจดสิทธิบัตรของซีเมนต์ปอร์ตแลนด์ เกิดจากการค้นคว้า ของ โยเซฟ แอสป์ดิน ชาวอังกฤษ ช่วงเวลากว่า 13 ปี พ.ศ. 2354 ถึง พ.ศ. 2367 โดยทดลองเอาหินปูนผสมกับดินเหนียวแล้วไปเผาก่อนนำมาบด เมื่อจะใช้งานก็นำมาผสมทราย กรวดและน้ำ โดยเขาตั้งชื่อว่า ปอตแลนด์ซีเมนต์ เพราะว่าสีเหมือนกับหินที่เกาะปอร์ตแลนด์ ประเทศอังกฤษ
ประเภทของซีเมนต์ > ประเภทของซีเมนต์ตามมาตรฐาน ASTM ของอเมริกัน

ซึ่งการแบ่งประเภทนี้ถูกจัดนำมาใช้ในเมืองไทยตามมาตรฐาน มอก. เช่นกัน
ปูนซีเมนต์ปอร์ตแลนด์ธรรมดา (Ordinary Portland ) ASTM C150
ปูนซีเมนต์ไฮดรอลิก   (Hydraulic Cement ) ASTM C1157
ปูนซีเมนต์ปอร์ตแลนด์ดัดแปลง (Modified Portland Cement )
ปูนซีเมนต์ปอร์ตแลนด์แข็งตัวเร็ว ( High - Early Portland Cement )
ปูนซีเมนต์ปอร์ตแลนด์เกิดความร้อนต่ำ (Low - Heat Portland Cement )
ปูนซีเมนต์ปอร์ตแลนด์ทนเกลือซัลเฟตได้สูง (Sulfate – Resistant Portland Cement )
ประเภทของซีเมนต์ > ประเภทของซีเมนต์ตามมาตรฐาน European EN-197

I	Portland cement
II	Portland-composite cement
III	Blastfurnace cement
IV	Pozzolanic cement
V	Composite cement
ประเภทของซีเมนต์ > ประเภทอื่น

นอกจากนี้ยังมีซีเมนต์พิเศษ อื่น ๆ เช่น
ซีเมนต์ผสม สำหรับใช้งานก่อ และฉาบ
ซีเมนต์ขาว สำหรับงานตกแต่ง ปูกระเบื้อง
ซีเมนต์พิเศษอื่น ๆ สำหรับงานบ่อขุดเจาะน้ำมัน ฯลฯ
ปูนซีเมนต์ที่ยกเลิกการผลิต

ซีเมนต์ปอร์ตแลนด์ดัดแปลง (Modified Portland Cement )
มาตรฐานของซีเมนต์

มาตรฐานของอเมริกา ASTM C-150 , ASTM C-1157
มาตรฐานของอังกฤษ BS-EN 197
มาตรฐานผลิตภัณฑ์อุตสาหกรรมไทย (ม.อ.ก.) ม.อ.ก. 15-2562
มาตรฐานผลิตภัณฑ์อุตสาหกรรมไทย (ม.อ.ก.) ม.อ.ก. 2594-2556
แหล่งข้อมูลอื่น

การผลิตปูนซีเมนต์ เก็บถาวร 2007-07-04 ที่ เวย์แบ็กแมชชีน
ประเภทปูนซีเมนต์
การใช้งานของปูนซีเมนต์แต่ละประเภท เก็บถาวร 2013-10-27 ที่ เวย์แบ็กแมชชีน
ปูนซีเมนต์ประเภทต่างๆ เก็บถาวร 2016-03-04 ที่ เวย์แบ็กแมชชีน
ปูนซีเมนต์ไฮดรอลิก TCMA
รัฐเทนเนสซี

| รัฐเทนเนสซี |
| --- | --- |
รัฐ
State of Tennessee
   ธง ตรา
สมญา: Volunteer State
คำขวัญ: Agriculture and commerce.
แผนที่สหรัฐเน้นรัฐเทนเนสซี
ประเทศ: สหรัฐ
เข้าร่วมสหรัฐ: 1 มิถุนายน 1796 (16)
เมืองหลวง: แนชวิลล์
เมืองใหญ่สุด: เมมฟิส
การปกครอง
 • ผู้ว่าการ: ฟิล เบรเดสเซน (D)
สมาชิกวุฒิสภา: มาร์ชา แบล็กเบิร์น (R)   บิล แฮเกอร์ตี (R)
พื้นที่
 • ทั้งหมด: 42,169 ตร.ไมล์ (109,247 ตร.กม.)
อันดับพื้นที่: 36
ประชากร
 • ทั้งหมด: 5,689,283 คน
 • อันดับ: 17
 • ความหนาแน่น: 138 คน/ตร.ไมล์ (53.29 คน/ตร.กม.)
 • อันดับความหนาแน่น: 19
ภาษา
 • ภาษาทางการ: ภาษาอังกฤษ
เขตเวลา: ฝั่งตะวันออกของรัฐฯ: UTC-5/-4   ตอนกลางและฝั่งตะวันตกของรัฐฯ: UTC-6/-5
อักษรย่อไปรษณีย์: TN
อักษรย่อเดิม: Tenn.
เว็บไซต์: www.tennessee.gov
รัฐเทนเนสซี (อังกฤษ: Tennessee, เสียงอ่านภาษาอังกฤษ: /ˌtɛn əˈsi/) เป็นรัฐทางตะวันออกเฉียงใต้ในสหรัฐ ชื่อของรัฐเทนเนสซีถูกบันทึกครั้งแรกโดยฆวน ปาร์โด นักสำรวจชาวสเปน ภายใต้ชื่อ "Tanasqui" ในปี 1567 เมืองสำคัญในรัฐเทนเนสซีได้แก่ แนชวิลล์เมืองหลวงของรัฐเทนเนสซี เมมฟิสบ้านเกิดของเอลวิส เพรสลีย์ และเมืองนอกซ์วิลล์ ทีมกีฬาที่มีชื่อเสียงได้แก่ เมมฟิส กริซลีส์ และ เทนเนสซี ไททันส์ มหาวิทยาลัยที่มีชื่อเสียงได้แก่ มหาวิทยาลัยเทนเนสซี
รัฐเทนเนสซี ได้ชื่อว่าเป็นรัฐแห่งเพลงคันทรีโดยจะมีการประกวดแข่งขันเพลงคันทรีทุกปีในเมืองแนชวิลล์
แหล่งข้อมูลอื่น

สถานีย่อยสหรัฐ
เว็บไซต์รัฐเทนเนสซี
เว็บไซต์การท่องเที่ยวแห่งรัฐเทนเนสซี
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
การถอดเสียง

การถอดเสียง หรือ การทับศัพท์แบบถ่ายเสียง (อังกฤษ: Transcription) เป็นระบบในการเขียนเสียงพูดของมนุษย์จากภาษาหนึ่ง เป็นระบบตัวอักษรในอีกภาษาหนึ่งตามกฎที่วางไว้ เพื่อให้คงเสียงของภาษาต้นฉบับ การถอดเสียงนี้จะแตกต่างกับการทับศัพท์แบบถอดอักษร ซึ่งเปลี่ยนระบบตัวอักษรจากภาษาหนึ่งไปเป็นอีกภาษาหนึ่ง เพื่อให้คงรูปของตัวอักษรมากที่สุดที่เป็นไปได้ เช่นการถอดอักษรซีริลลิกเป็นอักษรละตินสำหรับภาษารัสเซีย (เช่นชื่อ "เลนิน" ในอักษรซีริลลิก Ленин และอักษรละติน Lenin) แม้กระนั้น การถอดเสียงและการถอดอักษรบางครั้งจะถูกใช้ผสมกันซึ่งพบได้ทั่วไปสำหรับการเขียนชื่อที่มาจากภาษาอื่น
มาตรฐานที่ใช้ในการทับศัพท์ได้แก่ สัทอักษรสากล และ แซมปา
ตารางด้านล่าง แสดงตัวอย่างของการทับศัพท์ โดยมี การทับศัพท์แบบถอดอักษร และสัทอักษรสากลกำกับ
| การทับศัพท์ |
| --- | --- |
ต้นฉบับ ภาษารัสเซีย (อักษรซีลิลิก): Борис Николаевич Ельцин
คำทับศัพท์แบบถอดอักษรอย่างเป็นทางการ (GOST): Boris Nikolaevič El'cin
คำทับศัพท์แบบถอดอักษรในทางวิชาการ: Boris Nikolajevič Jel’cin
คำทับศัพท์แบบถ่ายเสียงในลักษณะสัทอักษรสากล: เปลี่ยนคำพูดภาษาอื่นๆเป็นภาษาไทย
เขียนชื่อบุคคลเดิมในภาษาอื่น
ภาษาอังกฤษ: Boris Nikolayevitch Yeltsin
ภาษาเยอรมัน: Boris Nikolajewitsch Jelzin
ภาษาฮิบรู: בוריס ניקולאייביץ' יילצין
ภาษาสเปน: Borís Nikoláievich Yeltsin
ภาษาตุรกี: Boris Nikolayeviç Yeltsin
การทับศัพท์ในภาษาต่างๆ

คำเดียวกันมักจะมีการทับศัพท์แตกต่างกัน ถ้าใช้ระบบที่ต่างกัน เช่นในภาษาจีน ชื่อเมืองหลวง ปักกิ่ง ได้มีการทับศัพท์ 2 แบบ คือ Beijing ในระบบฮั่นหยู่พินอิน และ Pei-Ching ในระบบWade-Giles
การทับศัพท์จากภาษาอื่นไปเป็นภาษาจีน ใช้การเขียนคำศัพท์ที่มีเสียงใกล้เคียง เช่นชื่อ บุช ในชื่อจอร์จ บุช ทับศัพท์ในภาษาจีนเป็น "โบวซู" (布殊) โดยตัวอักษรมีความหมายว่า "ผ้า" และ "พิเศษ" สำหรับภาษาญี่ปุ่น คำทับศัพท์จากภาษาอื่นมา จะถูกเขียนในตัวอักษรคาตากานะ ซึ่งเป็นหนึ่งในระบบการเขียนของภาษาญี่ปุ่น
ในภาษาไทย ระบบการทับศัพท์ตามระบบของราชบัณฑิตยสถานเป็นระบบมาตรฐานที่ใช้สำหรับเอกสารทางราชการในประเทศไทย และยังคมนิยมใช้เป็นมาตรฐานหลักในประเทศไทย โดยมีระบบสำหรับการทับศัพท์ในภาษาอังกฤษ ภาษาญี่ปุ่น ภาษาฝรั่งเศส ภาษามลายู ภาษาเยอรมัน ภาษารัสเซีย ภาษาสเปน ภาษาอาหรับ ภาษาอิตาลี นอกจากนี้การทับศัพท์จากภาษาไทยเป็นตัวอักษรละติน ในระบบ ALA-LC โดย The Library of Congress  และ มาตรฐาน ISO 11940 (ค.ศ. 1998) แบบถ่ายถ่ายทอดตัวอักษรโดยระบบของแอนซี
ภายหลังจากการทับศัพท์

ภายหลังจากการทับศัพท์ เสียงต้นฉบับของคำอาจจะมีการสูญหายไป เนื่องจากมีการพัฒนาระบบของแต่ละภาษาแตกต่างกันไป หรือมีการนำคำศัพท์เดิมในรูปแบบตัวอักษรไปเขียนและอ่านในภาษาใหม่แทนที่ เช่น คำว่า ฌาน ในภาษาบาลี หรือ ธฺยาน ในภาษาสันสกฤต เขียนในอักษระละตินว่า Dhyāna ต่อมาได้ทับศัพท์ในภาษาจีนว่า ฌาน (禪) และชาวญี่ปุ่นได้นำศัพท์ภาษาจีน ไปใช้ในรูปแบบของอักษรคันจิของภาษาญี่ปุ่นในอักษรเดิมแต่อ่านว่า เซน (禅, ゼン) หลังจากนั้นภาษาอังกฤษได้มีการนำศัพท์คำว่า เซน จากภาษาญี่ปุ่นทับเป็นคำว่า zen ซึ่งคำต้นฉบับคือคำว่า dhyāna ได้เปลี่ยนเป็น Zen ในการทับศัพท์หลายครั้ง
ดูเพิ่ม

คำทับศัพท์
การเขียนคำทับศัพท์ตามระบบของราชบัณฑิตยสถาน
ดูเพิ่ม > การทับศัพท์เฉพาะภาษา

การเขียนคำทับศัพท์ภาษาญี่ปุ่น
การเขียนคำทับศัพท์ภาษาฝรั่งเศส
การเขียนคำทับศัพท์ภาษามลายู
การเขียนคำทับศัพท์ภาษาเยอรมัน
การเขียนคำทับศัพท์ภาษารัสเซีย
การเขียนคำทับศัพท์ภาษาสเปน
การเขียนคำทับศัพท์ภาษาอังกฤษ
การเขียนคำทับศัพท์ภาษาอาหรับ
การเขียนคำทับศัพท์ภาษาอิตาลี
แหล่งข้อมูลอื่น

หลักเกณฑ์การทับศัพท์ระบบราชบัณฑิตยสถาน[ลิงก์เสีย] ใน  ภาษาอังกฤษ เก็บถาวร 2007-03-10 ที่ เวย์แบ็กแมชชีน ภาษาญี่ปุ่น เก็บถาวร 2007-03-10 ที่ เวย์แบ็กแมชชีน ภาษาฝรั่งเศส เก็บถาวร 2007-03-10 ที่ เวย์แบ็กแมชชีน ภาษามลายู เก็บถาวร 2007-03-10 ที่ เวย์แบ็กแมชชีน ภาษาเยอรมัน เก็บถาวร 2007-03-10 ที่ เวย์แบ็กแมชชีน ภาษารัสเซีย เก็บถาวร 2007-03-10 ที่ เวย์แบ็กแมชชีน ภาษาสเปน เก็บถาวร 2007-03-10 ที่ เวย์แบ็กแมชชีน ภาษาอาหรับ เก็บถาวร 2008-10-02 ที่ เวย์แบ็กแมชชีน ภาษาอิตาลี เก็บถาวร 2007-03-10 ที่ เวย์แบ็กแมชชีน
ศัพท์บัญญัติ ราชบัณฑิตยสถาน เก็บถาวร 2017-07-15 ที่ เวย์แบ็กแมชชีน ฐานข้อมูลศัพท์บัญญัติ ในสาขาต่าง ๆ
| ด ค กคู่มือการทับศัพท์ภาษาต่างประเทศในวิกิพีเดียภาษาไทย |
| --- | --- |
 เกาหลี  จีน  ญี่ปุ่น  ฝรั่งเศส  พม่า  มลายู  เยอรมัน  รัสเซีย  เวียดนาม  สเปน  อังกฤษ  อาหรับ  อิตาลี  อินโดนีเซีย  ฮินดี 
วิกิพีเดีย:โครงการคำทับศัพท์
โค้ด กีอัส

| --- | --- |
โค้ด กีอัส
コードギアス 反逆のルルーシュ (Kōdo Giasu: Hangyaku no Rurūshu)
แนว: เมฉะ, เหนือธรรมชาติ, สงคราม, การเมือง
อนิเมะโทรทัศน์
โค้ด กีอัส ภาคการปฏิวัติของลูลูช
กำกับโดย: โกะโร ทะนิงุชิ
อำนวยการสร้างโดย: ฮิโระชิ โมะโระโตะมิ โยะชิตะกะ คะวะงุชิ ทะกุโอะ มิเนะงิชิ อะสึชิ ยุกะวะ
เขียนบทโดย: อิชิโร โอโกชิ
ดนตรีโดย: โคตะโร นะกะงะวะ
สตูดิโอ: ซันไรส์
เครือข่าย: JNN (MBS), Animax
ฉาย:  5 ตุลาคม 2549  –  28 กรกฎาคม 2550
ตอน: 25
อนิเมะโทรทัศน์
โค้ด กีอัส ภาคการปฏิวัติของลูลูช R2
กำกับโดย: โกะโร ทะนิงุชิ
อำนวยการสร้างโดย: Hiroshi Morotomi Yoshitaka Kawaguchi Takuo Minegishi Atsushi Yukawa
เขียนบทโดย: อิชิโร โอโกชิ
ดนตรีโดย: โคตะโร นะกะงะวะ
สตูดิโอ: ซันไรส์
เครือข่าย: JNN, Animax
ฉาย:  6 เมษายน 2551  –  28 กันยายน 2551
ตอน: 25
โอวีเอ
โค้ด กีอัส อากิโตะผู้ถูกเนรเทศ
กำกับโดย: คะซุกิ อะกะเนะ
เขียนบทโดย: ฮิโระชิ โอโนะงิ  ชิเงะรุ โมะริตะ
ดนตรีโดย: อิชิโกะ ฮะชิโมะโตะ
สตูดิโอ: ซันไรส์
ฉาย:  4 สิงหาคม 2555  –  6 กุมภาพันธ์ 2559
ตอน: 5
อนิเมะโทรทัศน์
โค้ด กีอัส ภาคการฟื้นคืนชีพของลูลูช
สตูดิโอ: ซันไรส์
โอเอ็นเอ
โค้ด กีอัส ภาคการเอาคืนของโรเซ่
กำกับโดย: ฮิโรชิ โมโรโตมิ โยชิทากะ คาวากุจิ ทาคุโอะ มิเนกิชิ  อัตสึชิ ยูคาวะ
อำนวยการสร้างโดย: โยชิมิตสึ โอฮาชิ
เขียนบทโดย: โนโบรุ คิมูระ
สตูดิโอ: ซันไรส์
ฉาย:  1 พฤษภาคม 2567  –  6 กันยายน 2567
ตอน: 12
โค้ด กีอัส (ญี่ปุ่น: コードギアス, อังกฤษ: CODE GEASS) เป็นการ์ตูนญี่ปุ่นสร้างโดยบริษัทซันไรส์ กำกับโดยโกะโร ทะนิงุชิ เขียนบทโดยอิชิโร โอโกชิ และออกแบบตัวละครโดยแคลมป์ โดยโฟกัสไปที่ ทำอย่างไรที่อดีตเจ้าชาย ลูลูช วี บริแทนเนีย ซึ่งได้พลังเหนือธรรมชาติอย่างกีอัสมาครอบครอง จะใช้พลังที่ได้รับมาอย่างไรเพื่อทำลายจักรวรรดิบริแทนเนียอันศักดิ์สิทธิ์ซึ่งเป็นชาติอภิมหาอำนาจที่แผ่ขยายอาณาเขตอย่างไพศาลให้สิ้นซาก
ภาคแรกมีชื่อว่า โค้ด กีอัส ภาคการปฏิวัติของลูลูช เริ่มออกอากาศครั้งแรกในประเทศญี่ปุ่นระหว่าง 5 ตุลาคม 2549 ถึง 28 กรกฎาคม 2550 และภาคที่สองที่มีชื่อว่า โค้ด กีอัส ภาคการปฏิวัติของลูลูช R2 ออกอากาศระหว่าง 6 เมษายน 2551 ถึง 28 กันยายน 2551 จากกระแสตอบรับที่ล้นหลามทำให้เกิดเป็นมังงะและไลต์โนเวลออกมาอีกจำนวนมากซึ่งมีเนื้อเรื่องแยกจากฉบับอนิเมะ ในมหกรรมฉลองครบรอบ 10 ปีเมื่อวันที่ 27 พฤศจิกายน 2559 อนิเมะเรื่องนี้จะถูกทำเป็นฉบับไตรภาค โดยภาคที่สามมีชื่อว่า โค้ด กีอัส ภาคการฟื้นคืนของลูลูช ซึ่งจะเป็นเหตุการณ์ไม่กี่ปีหลังจากภาคก่อนหน้า ผู้กำกับได้ออกมาเปิดเผยว่าในภาคใหม่นี้ก็จะยังคงมีลูลูชตัวเป็นๆเป็นตัวละครเอก
อนิเมะเรื่องนี้ได้รับการตอบรับที่ดีมากจากทั้งในญี่ปุ่นและทั่วโลก เฉพาะในญี่ปุ่นสามารถขาย DVD และ Blu-ray ได้มากกว่าล้านแผ่น และยังชนะรางวัลมากมายในมหกรรมต่างๆอย่าง งาน Tokyo International Anime Fair, งาน Animage Anime Grand Prix และงาน Animation Kobe
เนื้อเรื่อง

บทความหลัก: รายชื่อตัวละครในโค้ด กีอัส ภาคการปฏิวัติของลูลูช
เนื้อเรื่อง > ประวัติศาสตร์ใน โค้ด กีอัส

โค้ด กีอัส ดำเนินเรื่องราวอยู่บนโลกที่มีประวัติศาสตร์ที่แตกต่างออกไป กล่าวคือ สาธารณรัฐโรมันในสมัยของจูเลียส ซีซาร์ในโลกของโค้ด กีอัส สามารถยึดและปกครองเกาะอังกฤษสำเร็จ อย่างไรก็ตาม ในรัชสมัยจักรพรรดิเอากุสตุส โรมันก็ต้องเสียเกาะอังกฤษไปเมื่ออัลวินที่ 1 แห่งชาวเคลต์ ได้นำไพร่พลเข้าปลดแอกเกาะอังกฤษจากการปกครองของโรมันได้สำเร็จ อัลวินได้ขึ้นเป็นกษัตริย์คนแรกของชาวเคลต์ และถือเป็นจุดเริ่มต้นศักราช a.t.b. (Ascention Throne Britannia - "สถาปนาราชบัลลังก์บริแทนเนีย")
ถัดจากนั้นจนมาถึงศตวรรษที่ 17 รัชสมัยพระนางเจ้าเอลิซาเบธที่ 1 ผู้ซึ่งครองพระองค์เป็นโสดกลับให้ประสูติกาลพระโอรส ผู้ต้องสงสัยว่าเป็นบิดามีอยู่สามคนคือ เซอร์โรเบิร์ต ดัดลีย์ เอิร์ลที่ 1 แห่งเลสเตอร์, เซอร์โรเบิร์ต เดเวอรู เอิร์ลที่ 2 แห่งเอสเซกซ์ และเซอร์คาร์ล ดยุกแห่งบริแทนเนีย ในเวลาต่อมาพระโอรสองค์นั้นก็ได้ขึ้นครองราชย์เป็น พระเจ้าเฮนรี่ที่ 9 แห่งอังกฤษ และเป็นการเปิดฉากยุคทองของราชวงศ์ทิวดอร์
ต่อมาในปี 1776 ฝรั่งเศสเป็นผู้สนับสนุนแก่อาณานิคมอเมริกาในการก่อกบฏของจอร์จ วอชิงตันเพื่อประกาศเอกราชจากอังกฤษ แต่ เซอร์ ริคาร์โด ดยุกแห่งบริแทนเนีย ได้ติดสินบนแก่เบนจามิน แฟรงคลิน ให้ยุติรับการสนับสนุนดังกล่าวแลกกับจะได้ยศเป็นเอิร์ลปกครองนิคมอเมริกา ต่อมา ทหารอังกฤษเข้าล้อมปิดล้อมยอร์กทาวน์ ซึ่งจอร์จ วอชิงตัน แม่ทัพของกองทัพภาคพื้นทวีปได้เสียชีวิตในศึกครั้งนี้ ทำให้อเมริกาขาดผู้นำในการเรียกร้องอิสรภาพจากอังกฤษ
ปลายศตวรรษที่ 18 ทวีปยุโรปเข้าสู่ยุคแห่งปฏิวัติ การปฏิวัติล้มล้างระบอบกษัตริย์เกิดขึ้นในทุกชาติ โดยเริ่มจากการปฏิวัติฝรั่งเศส ชาวฝรั่งเศสได้ยกเลิกการใช้ปฏิทินเกรโกเรี่ยนไปในคราวนั้น และหันมาใช้ปฏิทินปฏิวัติแทนที่ การปฏิวัติแพร่กระจายไปทุกที่ ยกเว้นอังกฤษในการปกครองของพระเจ้าเฮนรี่ที่ 10 ซึ่งยังทรงรักษาพระราชอำนาจในระบอบสมบูรณาญาสิทธิราชย์ไว้ได้ ต่อมา นโปเลียน โบนาปาร์ต ทำสงครามยึดครองยุโรป นโปเลียนมีชัยในยุทธนาวีที่ตราฟัลการ์ กองทัพของนโปเลียนยกพลขึ้นรุกรานเกาะอังกฤษ ต่อมาในปี 1807 พระนางเจ้าเอลิซาเบธที่สาม ถูกทหารอาสาฝ่ายสาธารณรัฐนิยมจับกุมได้ในเอดินบะระและทรงถูกบังคับให้สละราชสมบัติ ถือเป็นจุดสิ้นสุดของระบอบกษัตริย์ในอังกฤษ อย่างไรก็ตาม เซอร์ริคาร์โด ฟอน บริแทนเนีย ดยุกแห่งบริแทนเนีย พร้อมกับเซอร์ ริชาร์ด เฮกเตอร์ ไนท์ออฟวัน ได้พระนางเจ้าเอลิซาเบธที่สามและผู้ติดตามไปสร้างประเทศใหม่ที่แผ่นดินอเมริกา ในขณะที่หมู่เกาะอังกฤษถูกผนวกเป็นส่วนหนึ่งของอียู ต่อมาในปี a.t.b. 1813 พระนางเจ้าเอลิซาเบธที่สาม ได้ประกาศให้สวามีคือ เซอร์ ริคาร์โด ดยุกแห่งบริแทนเนีย ขึ้นครองบัลลังก์ต่อไปหลังการสวรรคตของพระนาง
ในส่วนของทางฝั่งยุโรปนั้น หลังจากที่นโปเลียน โบนาปาร์ตได้ทำการพิชิตหมู่เกาะบริติชแล้ว ก็ได้เกิดยุทธการที่วอเตอร์ลูขึ้นในปี a.t.b. 1821 ซึ่งนโปเลียนพ่ายแพ้ และเสียชีวิตหลังจากนั้นไม่นาน  โดยเขาถูกประหารด้วยกิโยตีน เนื่องจากความเกรงกลัวว่าเขาจะสถาปนาตนเป็นจักรพรรดิ และกลายเป็นทรราช แต่ก็มีข่าวลือกันว่าเขาอาจจะเสียชีวิตจากการลอบวางยาพิษจากมือสังหารของพระนางเจ้าอลิซาเบธที่สาม ระหว่างเดินทางกลับไปยังฝรั่งเศส
เนื้อเรื่อง > ภาคการปฏิวัติของลูลูช

โลกถูกแบ่งออกเป็น 3 ขั้วอำนาจหลัก ได้แก่ จักรวรรดิบริแทนเนียอันศักดิ์สิทธิ์, สหพันธ์จีน (ภายหลังกลายเป็นสหรัฐจีน) และ สหภาพยุโรป (หรือสหพันธ์ยุโรป​) เรื่องราวเริ่มดำเนินขึ้นเมื่อบริแทนเนียใช้ "อัศวินหุ้มเกราะอันโนมัติ" หรือที่เรียกว่า ไนท์แมร์เฟรม เข้ายึดครองประเทศญี่ปุ่นในปี 2010 และตั้งญี่ปุ่นเป็น "แอเรีย 11" และพลเมืองญี่ปุ่นถูกเรียกว่า "อีเลฟเว่น"
ลูลูช แลมเพอรูจ เป็นเจ้าชายบริแทนเนียซึ่งถูกเนรเทศมายังญี่ปุ่นเพื่อเป็นเครื่องต่อรองทางการเมืองของจักรวรรดิ์ เขาถูกส่งไปพร้อมกับน้องสาว นานาลี วี บริแทนเนีย โดยพระบัญชาของพระบิดา จักรพรรดิชาลส์ ซี บริแทนเนีย โดยภายหลังจากที่แม่ของพวกเขา พระนางมารีแอน วี บริแทนเนีย ถูกลอบสังหารในวังหลวง ซึ่งนานาลีที่อยู่ในเหตุการณ์ครั้งนั้น ได้รับการกระทบกระเทือนทางจิตใจจนดวงตามิอาจมองเห็นได้และไม่สามารถเดินได้ ซึ่งกลายเป็นภาระของลูลูชที่จะต้องคอยดูแลน้องสาวสุดที่รักเพียงคนเดียวของเขาแม้แต่ในช่วงที่ญี่ปุ่นตกอยู่ในภาวะสงครามกับบริแทนเนีย ภายหลังสงครามสิ้นสุด ญี่ปุ่นเต็มไปด้วยซากปรักหักพัง เขาก็ได้สาบานกับเพื่อนชาวญี่ปุ่นของเขา คุรุรุกิ สุซาคุ ว่าซักวันหนึ่งจะล้มล้างบริแทนเนียให้ได้ ในขณะที่เชื้อพระวงศ์องค์อื่นๆคิดว่าลูลูชและน้องสาวได้ตายไปในสงครามครั้งนั้นแล้ว
7 ปีต่อมา ลูลูชที่เป็นนักเรียนอยู่ที่โรงเรียนมัธยมแอชฟอร์ดในแอเรีย 11 โดยใช้ชื่อปลอมว่า ลูลูช แลมเพอรูจ โดยอยู่ในอุปการะของตระกูลแอชฟอร์ด ตระกูลขุนนางของบริแทนเนีย จนในวันหนึ่ง ลูลูชเข้าไปติดพนันในที่เกิดเหตุ การก่อการร้าย และได้พบกับผู้หญิงปริศนาที่ชื่อว่า ซีทู (C.C.) ซึ่งเข้ามาช่วยชีวิตเขาไว้จากทหารบริแทนเนีย เธอทำสัญญากับลูลูชโดยจะมอบพลังที่มีชื่อว่ากีอัส หรือที่เรียกกันว่า "พลังแห่งราชันย์" เป็นพลังที่เขาสามารถสั่งการและบงการทุกคนที่โดนพลังนี้เข้าไปให้ทำตามคำสั่งของเขาได้ทุกอย่าง แม้กระทั่งสั่งให้ฆ่าตัวตาย โดยมีเงื่อนไขการใช้งานว่าฝ่ายตรงข้ามจะต้องสบตากับลูลูชเท่านั้นกีอัสถึงจะมีผลใช้งาน ลูลูชได้ตัดสินใจใช้พลังกีอัสนี้ในการทำลายจักรวรรดิบริทาเนีย และสร้างโลกที่อ่อนโยนอย่างที่นันนาลี่ต้องการจะให้เป็น โดยเขากลายเป็นบุรุษปริศนาสวมหน้ากากโดยใช้ชื่อว่า ซีโร่ และเป็นผู้นำขององค์กรติดอาวุธในชื่อว่า "ภาคีอัศวินดำ" ขึ้นมาต่อกรกับจักรวรรดิบริแทนเนีย และเนื่องจากเพื่อนรักของเขา ซูซาคุก็เข้าเป็นอัศวินของจักรวรรดิบริแทนเนีย และเป็นเหตุที่ให้ทั้งสองต้องกลายมาเป็นศัตรูกันในภายหลัง
เนื้อเรื่อง > อากิโตะผู้ถูกเนรเทศ

โค้ด กีอัส อากิโตะผู้ถูกเนรเทศ เป็นภาคเสริมแบบฉายโรง มีทั้งหมด 5 ตอน เนื้อเรื่องในภาคนี้อยู่ในระหว่างโค้ดกีอัสในภาคแรกและภาค R2 เป็นเรื่องราวของเด็กหนุ่มชาวญี่ปุ่นนาม ฮีวงะ อากิโตะ ซึ่งเป็นทหารในกองทัพสหพันธ์ยุโรปและทำสงครามกับยูโรบริแทนเนีย ในภาคนี้ลูลูชที่สูญเสียความทรงจำได้ปรากฏตัวในชื่อ จูเลียส คิงส์เลย์ เป็นเสนาธิการที่ทางจักรพรรดิชาลส์ส่งมาเพื่อบัญชากองทัพยูโรบริแทนเนีย โดยมีสุซาคุในฐานะไนท์ออฟราวด์คอยตามประกบลูลูช
รายชื่อตอน > ภาคการปฏิวัติของลูลูช

| ตอน  | ชื่อตอนฉบับภาษาไทย   (ชื่อตอนฉบับภาษาญี่ปุ่น)  | ผู้กำกับ  | ออกอากาศในญี่ปุ่นเมื่อ  | อ้างอิง  |
| --- | --- | --- | --- | --- |
| 1 | วันที่จอมมารถือกำเนิด (魔神が生まれた日)  | Jun Shishido | 5 ตุลาคม 2549 |  |
| 2 | อัศวินสีขาวตื่นจากนิทรา (覚醒の白き騎士)  | Masato Miyoshi | 13 ตุลาคม 2549 |  |
| 3 | เพื่อนร่วมชั้นจอมปลอม (偽りのクラスメイト)  | Kazuya Murata | 20 ตุลาคม 2549 |  |
| 4 | นามนั้นคือ "ซีโร่" (その名はゼロ)  | Kazuo Miyake | 27 ตุลาคม 2549 |  |
| 5 | รัชทายาทหญิงกับมารร้าย (皇女と魔女)  | Satoshi Toba | 3 พฤศจิกายน 2549 |  |
| 6 | หน้ากากที่ถูกช่วงชิง (奪われた仮面)  | Hiroaki Kudō | 10 พฤศจิกายน 2549 |  |
| 7 | กำจัดคอร์เนเลียซะ! (コーネリアを撃て)  | Noriaki Akitaya | 17 พฤศจิกายน 2549 |  |
| 8 | ภาคีอัศวินดำ (黒の騎士団)  | Makoto Baba | 24 พฤศจิกายน 2549 |  |
| 9 | Refrain (リフレイン)  | Kazuya Murata | 8 ธันวาคม 2549 |  |
| 10 | กุเรนเริงระบำ (紅蓮舞う)  | Kazuo Miyake | 15 ธันวาคม 2549 |  |
| 11 | ศึกรุกรับที่นาริตะ (ナリタ攻防戦)  | Satoshi Toba | 22 ธันวาคม 2549 |  |
| 12 | ทูตจากเกียวโต (キョウトからの使者)  | Hiroaki Kudō | 5 มกราคม 2550 |  |
| 13 | เชอร์ลีย์และปากกระบอกปืน (シャーリーと銃口)  | Noriaki Akitaya | 12 มกราคม 2550 |  |
| 14 | กีอัส ปะทะ กีอัส (ギアス対ギアス)  | Makoto Baba | 19 มกราคม 2550 |  |
| 15 | เสียงปรบมือแด่เหมา (喝采のマオ)  | Tōru Yamada | 26 มกราคม 2550 |  |
| 16 | ตัวประกันคือนันนาลลี่ (囚われのナナリー)  | Kazuo Miyake | 2 กุมภาพันธ์ 2550 |  |
| 17 | อัศวิน (騎士)  | Kazuya Murata | 9 กุมภาพันธ์ 2550 |  |
| 18 | ขอออกคำสั่งแก่ คุรุรุกิ สุซาคุ (枢木スザクに命じる)  | Satoshi Toba | 23 กุมภาพันธ์ 2550 |  |
| 19 | เกาะแห่งพระเจ้า (神の島)  | Shin'ichi Masaki | 2 มีนาคม 2550 |  |
| 20 | สงครามคิวชู (キュウシュウ戦役)  | Hiroaki Kudō | 9 มีนาคม 2550 |  |
| 21 | ประกาศิตงานโรงเรียน (学園祭宣言!)  | Noriaki Akitaya | 16 มีนาคม 2550 |  |
| 22 | ยูฟี่ ชโลมเลือด (血染めのユフィ)  | Makoto Baba | 23 มีนาคม 2550 |  |
| 23 | ล่วงลับไปกับความโศกเศร้า (せめて哀しみとともに)  | Shin'ichi Masaki | 30 มีนาคม 2550 |  |
| 24 | สเตจแห่งการพังทลาย (崩落のステージ)  | Kazuo Miyake | 29 กรกฎาคม2550 |  |
| 25 | ซีโร่ (ゼロ)  | Satoshi Toba | 29 กรกฎาคม 2550 |  |
รายชื่อตอน > ภาคการปฏิวัติของลูลูช R2

| ตอน  | ชื่อตอนฉบับภาษาไทย  (ชื่อตอนฉบับภาษาญี่ปุ่น)  | ผู้กำกับ  | ออกอากาศในญี่ปุ่น  | อ้างอิง  |
| --- | --- | --- | --- | --- |
| 1 | วันที่เทพอสูรคืนชีพ (魔神が目覚める日)  | Noriaki Akitaya | 6 เมษายน 2551 |  |
| 2 | แผนประกาศเอกราชญี่ปุ่น (日本独立計画)  | Akira Toba | 13 เมษายน 2551 |  |
| 3 | โรงเรียนแห่งการจองจำ (囚われの学園)  | Makoto Baba | 20 เมษายน 2551 |  |
| 4 | แท่นประหารแห่งการโต้กลับ (逆襲の処刑台)  | Kazuo Miyake | 27 เมษายน 2551 |  |
| 5 | ไนท์ออฟราวด์ (ナイトオブラウンズ)  | Masato Miyoshi & Noriaki Akitaya | 4 พฤษภาคม 2551 |  |
| 6 | ปฏิบัติการลอบจู่โจมมหาสมุทรแปซิฟิก (太平洋奇襲作戦)  | Akira Toba | 11 พฤษภาคม 2551 |  |
| 7 | หน้ากากที่ถูกทิ้ง (棄てられた仮面)  | Makoto Baba | 18 พฤษภาคม 2551 |  |
| 8 | หนึ่งล้านปาฏิหาริย์ (百万のキセキ)  | Kazuo Miyake | 25 พฤษภาคม 2551 |  |
| 9 | เจ้าสาวแห่งวังต้องห้าม (朱禁城の花嫁)  | Kazuo Sakai | 8 มิถุนายน 2551 |  |
| 10 | ยาม "เชิ่นหู" เปล่งแสง (神虎輝く刻)  | Akira Toba | 15 มิถุนายน 2551 |  |
| 11 | พลังแห่งความรู้สึก (想いの力)  | Shinda Yū | 22 มิถุนายน 2551 |  |
| 12 | Love Attack! (ラブアタック!)  | Kunihiro Mori & Mamoru Sunaga | 29 มิถุนายน 2551 |  |
| 13 | มือสังหารจากอดีต (過去からの刺客)  | Kazuya Murata | 6 กรกฎาคม 2551 |  |
| 14 | ล่ากีอัส (ギアス狩り)  | Kazuo Miyake | 13 กรกฎาคม 2551 |  |
| 15 | โลกแห่ง C (Cの世界)  | Makoto Baba | 20 กรกฎาคม 2551 |  |
| 16 | มติลำดับแรกของมหาสหพันธรัฐ (超合集国決議第壱號)  | Tatsuya Abe | 27 กรกฎาคม 2551 |  |
| 17 | รสชาติของผืนดิน (土の味)  | Akira Hiroshi Kudo | 3 สิงหาคม 2551 |  |
| 18 | ศึกรบตัดสินโตเกียวครั้งที่ 2 (第二次東京決戦)  | Akira Toba | 10 สิงหาคม 2551 |  |
| 19 | ทรยศ (裏切り)  | Noriaki Akitaya | 17 สิงหาคม 2551 |  |
| 20 | จักรพรรดิผู้ไร้คุณสมบัติ (皇帝失格)  | Kazuo Miyake | 24 สิงหาคม 2551 | eternity. |
| 21 | การเชื่อมต่อของแร็คนาเรก (ラグナレクの接続)  | Makoto Baba | 31 สิงหาคม 2551 |  |
| 22 | จักรพรรดิลูลูช (皇帝ルルーシュ)  | Shinda Yū | 7 กันยายน 2551 |  |
| 23 | หน้ากากของชไนเซล (シュナイゼルの仮面)  | Tatsuya Igarashi | 14 กันยายน 2551 |  |
| 24 | ท้องฟ้าของดาโมเคลซ (ダモクレスの空)  | Akira Toba | 21 กันยายน 2551 |  |
| 25 | Re;   | Noriaki Akitaya | 28 กันยายน 2551 |  |
เพลงประกอบอนิเมะ > เพลงเปิด

Colors ขับร้องโดย Flow
Kaidoku Funou ขับร้องโดย Jinn
Hitomi No Tsubasa ขับร้องโดย Access
เพลงประกอบอนิเมะ > เพลงปิด

Yuukyou Seishunka ขับร้องโดย Ali Project
Mosaic Kakera ขับร้องโดย Sunset Swish
เพลงประกอบอนิเมะ > เพลงแทรกระหว่างเรื่อง

Stories (Epi.05)  ขับร้องโดย Hitomi Kuroishi
Masquerade (Epi.07) ขับร้องโดย Hitomi Kuroishi
Picaresque (Epi.17)  ขับร้องโดย Mikio Sakai
Callin' (Epi.20)  ขับร้องโดย Mikio Sakai
Alone (Epi.21)  ขับร้องโดย Hitomi Kuroishi
Innocent Days (Epi.23)  ขับร้องโดย Hitomi Kuroishi
Boku wa,Tori ni Naru (If I were a bird) ขับร้องโดย Hitomi Kuroishi
Continued Story ขับร้องโดย Hitomi Kuroishi
เพลงประกอบอนิเมะ ซีซั่นสอง > เพลงเปิด

O2 ขับร้องโดย Orange Range
WORLD END ขับร้องโดย FLOW
เพลงประกอบอนิเมะ ซีซั่นสอง > เพลงปิด

Shiawase Neiro ขับร้องโดย Orange Range
Waga Routashi Aku no Hana ขับร้องโดย Ali Project
ภาพยนตร์

| ชื่อ  | ออกอากาศในญี่ปุ่นเมื่อ  |
| --- | --- |
"โค้ด กีอัส: การปฏิวัติของลูลูช บทที่ 1 — หนทางแห่งการตื่น" Transliteration: "Kōdo Giasu: Hangyaku no Rurūshu I — Koudou" (ญี่ปุ่น: コードギアス 反逆のルルーシュI 興道): 21 ตุลาคม 2560
"โค้ด กีอัส: การปฏิวัติของลูลูช บทที่ 2 — หนทางแห่งกบฏ" Transliteration: "Kōdo Giasu: Hangyaku no Rurūshu II — Handō" (ญี่ปุ่น: コードギアス 反逆のルルーシュII 叛道): 10 กุมภาพันธ์ 2561
"โค้ด กีอัส: การปฏิวัติของลูลูช บทที่ 3 — หนทางแห่งราชัน" Transliteration: "Kōdo Giasu: Hangyaku no Rurūshu III — Oudou" (ญี่ปุ่น: コードギアス 反逆のルルーシュIII 皇道): 26 พฤษภาคม 2561
"โค้ด กีอัส ภาคการฟื้นคืนชีพของลูลูช" Transliteration: "Kōdo Giasu Fukkatsu no Rurūshu" (ญี่ปุ่น: コードギアス 復活のルルーシュ): 9 กุมภาพันธ์ 2562
โค้ด กีอัส อากิโตะผู้ถูกเนรเทศ (โอวีเอ)

| ตอน | ชื่อ | วันที่ฉายครั้งแรก |
| --- | --- | --- |
| 1 | "ไวเวิร์นมาถึงแล้ว"  | 16 กรกฎาคม 2555 |
| 2 | "ไวเวิร์นถูกแบ่งแยก"  | 14 กันยายน 2556 |
| 3 | "ความสว่างตก"  | 2 พฤษภาคม 2558 |
| 4 | "ความทรงจำของความเกลียดชัง"  | 4 กรกฎาคม 2558 |
| 5 | "ถึงผู้เป็นที่รัก"  | 6 กุมภาพันธ์ 2559 |
โค้ด กีอัส ภาคการเอาคืนของโรเซ่ (โอเอ็นเอ)

| ตอน | ชื่อ | วันที่ฉายครั้งแรก |
| --- | --- | --- |
| 1 | "หิมะละลาย"  | 10 พฤษภาคม 2567 |
| 2 | "กำแพงน้ำแข็ง"  | 10 พฤษภาคม 2567 |
| 3 | "ราสเบอร์รี่"  | 10 พฤษภาคม 2567 |
| 4 | "พันธมิตร"  | 7 มิถุนายน 2567 |
| 5 | "ดาโมเคลส"  | 7 มิถุนายน 2567 |
| 6 | "ลาเวนเดอร์"  | 7 มิถุนายน 2567 |
| 7 | "พระจันทร์หมอก"  | 5 กรกฎาคม 2567 |
| 8 | "กินโตะ"  | 5 กรกฎาคม 2567 |
| 9 | "รีเซ็ต"  | 5 กรกฎาคม 2567 |
| 10 | "คลื่นม่วง"  | 2 สิงหาคม 2567 |
| 11 | "พลังทำลายล้าง"  | 2 สิงหาคม 2567 |
| 12 | "รุ่งอรุณ"  | 2 สิงหาคม 2567 |
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
เว็บไซต์อย่างเป็นทางการของ MBS (ญี่ปุ่น)
เว็บไซต์อย่างเป็นทางการ โค้ดกีอัส  การคืนชีพของลูลูซ (ญี่ปุ่น)
Thai Code Geass (แฟนคลับแห่งแรกในไทย)
แผนที่แสดงขั้วอำนาจโลกในปี a.t.b. 2010 
   จักรวรรดิบริแทนเนียอันศักดิ์สิทธิ์   สหพันธรัฐจีน   สหพันธ์ยุโรป